  Майя Бывальцева Кез ёросын «Гурт интывылъёсты ялан азинтон» («Устойчивое развитие сельских территорий») федерал программая Вортча – Гуркошур сюресэз 4,25 иськем люкетсэ выльдӥзы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Выль сюрес Гуркошур гуртэз Кезэ но Балезиное нуись асфальтлэсь трассаен герӟаз Ӧнерчиос сюрес урдсысь писпуосты но куакъёсты утялтӥзы, сюресэз дас метрозь паськытатӥзы. Ву кошкон 13 гумыос пуктӥзы, кыретъёс лэсьтӥзы но юнматӥзы. Сюресэз луоё кӧльыен но векчиятэм изэн шобыртӥзы. Со сяна, электротыл но герӟет юбоосты выжтӥзы, гуртын мер транспортлы берытскон но дугдылон инты, павильон пуктӥзы. Васькон-пуксён инты доры тротуаръёсты асфальтэн шобыртӥзы, кык тубатъёс лэсьтӥзы. Озьы ик сюрес пусъёс, пичи юбоос, кенертон пуктӥзы.  Тегъёс: Авто Кез Удмуртия гурт сюресъёс гуртсюресъёс тупатъянужъёс  